و فى عصر الدوله الحديثه, كان اللقب فى كثير من الاحيان بيلقب بيه ولى العهد و كانه بيعنى ان حامله كان الحاكم التانى للبلاد و عشان كده بيترجم اللقب على انه «الامير الوراثى» او «ولى العهد», و فى عهد الملك توت عنخ آمون كان حور محب رسميا حاصل على لقب الامير الوراثى او خليفه الفرعون بس حور محب ما ورثش العرش من توت عنخ آمون بسبب تدخل الكاهن آى و استولى على العرش بدل منه لمدة 4 سنين قبل ما يتولى حورمحب السلطه كملك على البلاد.